SPA รายได้บริการ “สปา” ฟื้น หนุนไตรมาส 3 ขาดทุนลดลงเหลือ 15 ล้าน
SPA รายได้ธุรกิจ “สปา” ฟื้นหลังโควิด 19 คลี่คลาย หนุนไตรมาส 3/65 ขาดทุนลดลง 80% เหลือ 15 ล้านบาท จากช่วงปีก่อนขาดทุนมากถึง 78 ล้านบาท พยุงงวด 9 เดือนแรก ขาดทุนเพียง 101 ล้านบาท
SPA รายได้ธุรกิจ “สปา” ฟื้นหลังโควิด 19 คลี่คลาย หนุนไตรมาส 3/65 ขาดทุนลดลงเหลือ 15 ล้านบาท
9 พ.ย. 2565

บริษัท สยามเวลเนสกรุ๊ป จำกัด (มหาชน) หรือ SPA รายงานผลการดำเนินงานไตรมาส 3/65 และ งวด 9 เดือนแรกปี 65 สิ้นสุดวันที่ 30 ก.ย.65 ดังนี้

บริษัทฯรายงานผลการดำเนินงานไตรมาส3/65 ขาดทุนสุทธิลดลงเหลือ 14.98 ล้านบาท ซึ่งปรับตัวดีขึ้น 80.75% เมื่อเทียบจากงวดเดียวกันของปีก่อนขาดทุนสุทธิมากถึง 77.85 ล้านบาท สาเหตุที่ขาดทุนลดลงเป็นผลมาจากรายได้ที่เพิ่มขึ้นมาจากการผ่อนคลายของสถานการณ์การแพร่ระบาดโรคระบาดไวรัสโควิด19 ทั่วโลกรวมถึงประเทศไทยทำให้ลูกค้าคนไทยมีความมั่นใจในการกลับมาใช้บริการมากขึ้น
ขณะเดียวกัน มีการเปิดประเทศให้นักท่องเที่ยวต่างชาติเข้ามาได้สะดวกมากยิ่งขึ้น ทำให้สัดส่วนลูกค้าต่างชาติเพิ่มมากขึ้น กลุ่มลูกค้าต่างชาติสัญชาติใหม่ๆ ได้แก่ ตะวันออกกลาง ยุโรป และอินเดีย เป็นต้น
ส่งผลให้ผลการดำเนินงาน งวด 9 เดือนแรกของปี 65 บริษัทขาดทุนลดลงเหลือ 101.69 ล้านบาท ซึ่งปรับตัวดีขึ้น 57.76% เมื่อเทยบจากงวดเดียวกันของปีก่อนที่ขาดทุนสุทธิมากถึง 240.71 ล้านบาท